ఎం.ఎస్.బాబు

ఎం.ఎస్‌.బాబు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో పూతలపట్టు నియోజకవర్గం ఎమ్మెల్యేగా గెలిచాడు.
జననం, విద్యాభాస్యం 
ఎం.ఎస్‌.బాబు 04 మార్చి 1971లో ఆంధ్రప్రదేశ్ రాష్ట్రం, చిత్తూరు జిల్లా, చిత్తూరు మండలం, 5 వెంకటాపురం (పిళ్లారిమిట్ట)  గ్రామంలో జన్మించాడు. ఆయన ఇంటర్మీడియెట్‌ వరకు చదువుకున్నాడు.

రాజకీయ జీవితం
ఎం.ఎస్‌.బాబు వై.యస్.ఆర్. కాంగ్రెస్ పార్టీలో చేరి వైఎస్సార్‌సీపీ జిల్లా కార్యదర్శిగా పని చేస్తూ  పూతలపట్టు నియోజకవర్గంలో పార్టీ బలోపేతానికి కృషి చేశాడు. ఆయన 2019లో జరిగిన అసెంబ్లీ ఎన్నికల్లో వైసీపీ తరపున పోటీ చేసి తన సమీప ప్రత్యర్థి టీడీపీ అభ్యర్థి ఎల్. లలిత కుమారిపై 29163 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

సిట్టింగ్ ఎమ్మెల్యేగా ఉన్నా ఎంఎస్ బాబును కాదని 2024లో శాసనసభ ఎన్నికల్లో సునీల్ కుమార్ కు వైసీపీ టికెట్ కేటాయించడంతో అసంతృప్తితో ఉన్న ఆయన 2024 ఏప్రిల్ 06న వైసీపీని వీడి పీసీసీ అధ్యక్షురాలు వైఎస్‌ షర్మిల సమక్షంలో కాంగ్రెస్ పార్టీలో చేరాడు.

మూలాలు

వర్గం:ఆంధ్రప్రదేశ్ శాసన సభ్యులు (2019)
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:చిత్తూరు జిల్లా నుండి ఎన్నికైన శాసన సభ్యులు
వర్గం:చిత్తూరు జిల్లా వ్యక్తులు